**AGENȚIA PENTRU PROTECȚIA MEDIULUI PRAHOVA**

**PROIECT**

**DECIZIA ETAPEI DE INCADRARE**

**Nr. 189/3189 din 22.04.2024**

**Revizuita in data de ..........**

 Ca urmare a solicitării de emitere a acordului de mediu adresate de **COMUNA CEPTURA reprezentatã prin Stanciu Vasile George - primar,** cu sediul în comuna comuna Ceptura, sat Ceptura de Jos, nr. 266, județul Prahova, înregistrată la APM Prahova cu nr. 3189/23.02.2024, completată cu nr. 5024/18.03.2024 ṣi a notificãrii asupra modificãrilor aduse proiectului înregistratã sub nr. 8429/20.05.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, APM Prahova decide, ca urmare a consultărilor desfasurate în cadrul sedințelor Comisiei de Analiza Tehnica din data de 09.04.2024 si 28.05.2024, ca proiectul: **„Construirea unui parc fotovoltaic în comuna Ceptura*”***  propus a fi amplasat în comuna Ceptura, sat Ceptura de Sus, nr.cad. 29950, T 65, P Cc 1761, judeţul Prahova, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apa****.*

*Justificarea prezentei decizii:*

1. ***Motivele care au stat la baza luarii deciziei etapei de incadrare in procedura de evaluare a impactului asupra mediului sunt urmatoarele:***
2. proiectul se încadrează în prevederile Legii nr.292/2018, anexa 2 pct. 10(a), *iar conform criteriilor de selecție pentru stabilirea evaluării impactului asupra mediului din Anexa 3 ale aceleiași legi,* ***nu se supune evaluarii impactului asupra mediului****.*
3. *Caracteristicile proiectului:*

***dimensiunea și concepția întregului proiect*:** imobilul (teren), este situat în intravilan si apartine domeniului public al comunei Ceptura conform Actului de dezlipire autentificat sub nr. 1129/14.03.2022 de BIN Ionita Aristita Adina din comuna Valea Cãlugãreascã.

 **Motivul revizurii prezentei decizii de incadrare il reprezintã emiterea unui nou certificat de urbanism nr. 15 din 05.03.2024, emis de Primãria comunei Ceptura cu urmãtoarele modificãri respectiv: numãr cadastral 29950 în loc de numãr cadastral 22007, amplasament propus: sat Ceptura de Sus în loc de sat Ceptura de Jos, suprafata de teren de 8001 mp în loc de 8000 mp.**

 Proiectul constã în construirea unui parc fotovoltaic pe un teren în suprafatã de 8001 mp pe care se vor amplasa 660 panouri fotovoltaice monofaciale având fiecare o putere instalatã unitarã de 500 Wp, un numãr de 6 invertoare cu puterea de 50 kW si un invertor cu puterea de 30 kW, structurã fixã amplasatã pe sol, orientare sud, cabluri solare de curent continuu, cabluri de curent alternativ, cabluri de comunicatie RS485, tablouri electrice curent continuu si tablou electric general CEF curent alternativ; structura va fi fundatã prin batere în pãmânt pânã la o cotã de maxim 2 m.

 Organizarea de șantier va fi amenajată pe terenul deținut de beneficiar și va fi împrejmuită provizoriu.

 Organizarea de santier pentru lucrarile solicitate se va asigura in incinta și va cuprinde: zonă depozitare materiale de construcții, schelă, scule și unelte, containere depozitare deșeuri, vestiar, sală de mese, container birou organizare de șantier, toalete ecologice etc. Organizarea de șantier se va desfiinta la finalizarea lucrarilor, fara a afecta proprietatile vecine si retelele edilitare existente.

* ***cumularea cu alte proiecte existente și/sau aprobate*:** nu este cazul;
* ***utilizarea resurselor naturale, în special a solului, a terenurilor, a apei și a biodiversitatii:*** nu este cazul;
* ***cantitatea și tipurile de deșeuri generate/gestionate:***

În perioada de execuţie a lucrãrilor propuse, deşeurile generate sunt deşeuri din construcţii respectiv: 20 03 01-deseuri menajere, 15 01 01-ambalaje de hârtie si carton; 15 01 02-ambalaje de materiale plastice; 17 01 01-beton si moloz; 17 02 01-lemn; 17 02 02-deseuri de sticla; 17 02 03-materiale plastice; 17 04 07-amestecuri metalice; 17 05 04-pamânt şi pietre;

Deşeurile rezultate vor fi stocate selectiv în spaţiu special amenajat pânã la preluarea de cãtre firme autorizate pe bazã de contract.

* ***poluarea si alte efecte negative****;* Prin specificul legat de etapele de construire și funcționare, proiectul nu prezintă un impact semnificativ asupra factorilor de mediu. Pentru implementarea proiectului, în special etapa de construcție, au fost alese soluții care să asigure o amprentă de mediu cât mai scăzută.
* ***riscurile de accidente majore si /sau dezastre relevante pentru proiectul in cauza, inclusiv cele cauzate de schimbarile climatice, conform informatiilor stiintifice****; nu este cazul;*
* ***riscurile pentru sanatatea umana (de ex., din cauza contaminarii apei sau a poluarii atmosferice):*** *nu este cazul.*
1. Amplasarea proiectelor:

 - ***utilizarea actuală şi aprobată a terenurilor*** – Terenul este situat in intravilanul comunei Ceptura conform Certificatului de Urbanism nr. 16/19.04.2022 si nr. 15/05.03.2024, emise de Primãria comunei Ceptura, terenul are categoria de folosință curti-constructii. Destinația stabilită prin PATJ Prahova și PUG-ul localității – documentații aprobate este pentru zonã unitãti industriale si de micã industrie.

**- *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia***; În perioada de execuție: sursele posibile de poluare locală sunt reprezentate de depozitarea necorespunzătoare a deșeurilor și materialelor de construcție și de pierderi accidentale de combustibil sau uleiuri minerale de la utilajele de transport. În condiții normale, lucrările propuse în proiect nu vor constitui o sursă de poluare a solului și subsolului și a apelor subterane.

 - ***capacitatea de absorbţie a mediului natural, acordându-se o atenţie specială următoarelor zone***:

* zone umede, zone riverane, guri ale râurilor; nu este cazul;
* zone costiere şi mediul marin; nu este cazul;
* zonele montane şi forestiere; nu este cazul;
* arii naturale protejate de interes naţional, comunitar, internaţional; - nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică; nu este cazul;
* zonele în care au existat deja cazuri de nerespectare a standardelor de

 calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri; nu este cazul;

* zonele cu o densitate mare a populaţiei; - nu este cazul;
* peisaje şi situri importante din punct de vedere istoric, cultural sau arheologic: nu este cazul.
1. Tipurile şi caracteristicile impactului potenţial:
* ***importanţa şi extinderea spaţială a impactului*** - de exemplu, zona geografică şi dimensiunea populaţiei care poate fi afectată: nu este cazul;
* ***natura impactului***; impact relativ redus și local pe perioada execuției lucrării.
* ***natura transfrontalieră a impactului***; nu este cazul;
* ***intensitatea şi complexitatea impactului***; nu este cazul;
* ***probabilitatea impactului***; impact cu probabilitate redusã atât pe parcursul realizarii investiṭiei cât ṣi dupã darea în exploatare a acestuia, deoarece mãsurile prevãzute de proiect nu vor afecta semnificativ factorii de mediu (aer, apa, sol, aṣezãri umane), în conditiile respectãrii proiectului tehnic ṣi luãrii tuturor mãsurilor privind protecṭia mediului prevãzute în acesta.

*În perioada de execuție a lucrărilor*, sursele de zgomot și de vibrații vor avea un caracter temporar, acestea fiind generate de activitățile de construire și de traficul rutier.

Se vor utiliza autovehicule și utilaje omologate și conforme cu normele tehnice în vigoare, iar zgomotul și vibrațiile produse de acestea vor fi în limite legale. Pentru limitarea efectelor zgomotului generat, sunt propuse urmãtoarele măsuri suplimentare: utilizarea de echipamente și utilaje performante, cu un nivel redus de zgomot; efectuarea verificãrilor tehnice periodice ale autovehiculelor implicate în proiect și menținerea acestora într-o stare corespunzătoare de funcționare; oprirea motoarelor utilajelor și vehiculelor de transport în perioadele în care nu sunt implicate în realizarea lucrărilor; pentru reducerea disconfortului, lucrările de execuție se vor desfășura numai în timpul zilei; se interzice execuția lucrărilor pe timpul nopții; se va minimiza zgomotul și vibrațiile produse de către operațiuni în conformitate cu o buna practica;

* ***debutul, durata, frecvenţa şi reversibilitatea preconizate ale impactului***; nu este cazul.
* ***cumularea impactului cu impactul altor proiecte existente şi/sau aprobate***; nu este cazul;
* ***posibilitatea de reducere efectivă a impactului***.

Principalele măsuri de diminuare a impactului asupra factorului de mediu/sol subsol sunt:

* amenajarea unor spații corespunzătoare pentru depozitarea temporară a deșeurilor și materialelor rezultate ca urmare a desfășurarii activității în perioada de realizare a lucrărilor proiectului;
* se va urmări transferul cât mai rapid al deșeurilor din zona de generare către zonele de depozitare, evitându-se stocarea acestora un timp mai îndelungat în zona de producere și apariția astfel a unor depozite neorganizate și necontrolate de deșeuri;
* depozitarea materiilor prime se va face numai în incinta organizării de șantier, în spațiile special amenajate destinate acestui scop;
* dotarea obiectivului cu material absorbant astfel încât, în cazul apariției unor scurgeri de produse petroliere, să se intervină prompt și eficient pentru înlăturarea/diminuarea efectelor poluării.

**II. Motivele pe baza carora s-a stabilit necesitatea efectuarii/neefectuarii evaluarii evaluarii adecvate: *nu este cazul* –** amplasamentul nu se află în perimetrul sau în apropierea unei arii naturale protejate de interes național/comunitar.

**III. Motivele pe baza carora s-a stabilit necesitatea efectuarii/neefectuarii evaluarii impactului asupra corpurilor de apa:** proiectul nu are legaturã cu apele şi nu se construieşte pe ape; proiectul propus nu intrã sub incidenţa prevederilor art. 48 şi art. 54 din Legea apelor nr. 107/1996, cu modificãrile şi completãrile ulterioare.

***Condiţiile de realizare a proiectului:***

1. se vor respecta prevederile legislației de mediu în vigoare, condițiile impuse prin acordurile, avizele și punctele de vedere emise de autoritățile implicate în avizarea proiectului;
2. solicitantul și proiectantul sunt direct raspunzători de veridicitatea și corectitudinea datelor și informațiilor prezentate în documentație;
3. se vor respecta prevederile OUG nr.92/2021 privind regimul deșeurilor, cu modificări și completări;
4. aveți obligația să colectați și să depozitați corespunzător deșeurile rezultate în urma lucrărilor efectuate;
5. se interzice depozitarea deșeurilor de orice fel în alte locuri decât în cele special amenajate;
6. deșeurile rezultate din lucrări se vor valorifica/elimina, pe măsura acumulării lor, prin societăți autorizate.
7. se interzice funcționarea utilajelor cu defecțiuni la sistemul de atenuare a zgomotului și a vibrațiilor;
8. la terminarea lucrarilor de construire se va asigura salubritatea întregului amplasament, inclusiv a zonelor adiacente, prin eliminarea tuturor materialelor și resturilor rezultate din execuția obiectivului;
9. referitor la protecția împotriva zgomotului: alegerea unor echipamente de munca adecvate, care să emită cel mai mic nivel de zgomot posibil, folosirea de utilaje și mijloace de transport silențioase, reducerea la minim a traficului utilajelor în apropierea zonelor locuite;
10. se va asigura fluidizarea traficului in zona lucrărilor;
11. constructorul este obligat sa asigure curățirea anvelopelor basculantelor și altor utilaje care circula pe drumurile publice, cât și acoperirea cu prelate a încărcăturilor care produc praf, pe perioada transportului acestora pe drumurile publice;
12. inainte de punerea in functiune a obiectivului se va solicita emiterea autorizatiei de mediu.

 ***Informarea si participarea publicului la procedura de reglementare***

 Autoritatea competentã pentru protecţia mediului a asigurat şi garantat accesul liber la informaţie a publicului interesat/afectat de proiect.

 Astfel, publicul a fost informat cu privire la depunerea solicitãrii în vederea obţinerii acordului de mediu şi asupra deciziei luate:

-afişate pe pagina proprie de internet a autoritãţii competente pentru protecţia mediului şi la sediul acesteia.

-afişate de titular în data de 15.03.2024 si 09.04.2024 în ziarul „Telegrama” si la sediul Primãriei comunei Ceptura.

-anunt privind decizia de revizuire a etapei de incadrare afisat de titular in data de ..... in ziarul „.....” şi la sediul Primãriei comunei Ceptura.

 Documentaţia aferentã proiectului a fost accesibilã spre consultare de cãtre public pe toata durata derulãrii procedurii de reglementare la sediul A.P.M. Prahova.

 Precizãm cã nu au existat sesizari şi comentarii din partea publicului interesat/potenţial afectat pe parcursul procedurii de reglementare.

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

  Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

  Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

  Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

  Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

  Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

  Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

 **DIRECTOR EXECUTIV**,

 **Florin DIACONU**

 **Şef Serviciu A.A.A.,**

 **Gabriela MUNTEANU**

 **Întocmit,**

 **Monica PICU**